༄༅།།བོད་མི་རྣམས་རྒྱ་གར་ནང་བཙན་བྱོལ་དུ་འབྱོར་མ་ཐག་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས།བཙན་བྱོལ་བོད་ཕྲུག་རྣམས་ལ་བོད་ཀྱི་མ་འོངས་སོན་རྩར་ངོས་འཛིན་གྱིས་དེ་དག་ལ་ཤེས་ཡོན་སྦྱོར་སྤྲོད་ཀྱིས་ཁོང་ཚོ་ཆོས་སྤྱོད་ཞི་བའི་ས་བོན་དུ་ཐུགས་རེ་དང་གཟིགས་སྐྱོང་ཆེན་པོའི་སྒོ་ནས་ལུང་ཚན་དང༌།ཆོས་ལུགས།རིགས་རུས།ཕོ་མོ།དབུལ་ཕྱུག་སོགས་ཀྱི་དབྱེ་བ་མེད་པར་ཐོག་མར་བོད་ཕྲུག་ལྔ་བཅུ་ལས་གྲུབ་པའི་བཙན་བྱོལ་བོད་མིའི་སློབ་གྲྭ་དང་པོ་དེ་ཕྱི་ལོ་༡༩༦༠ལོར་མ་སུ་རིར་དབུ་འཛུགས་དང༌།སྐབས་དེའི་ཛ་དྲག་དགོས་མཁོ་དང་གནས་སྟངས་ལ་དགོངས་གཟིགས་ཀྱིས་དགེ་རྒན་འོས་སྦྱོང་གི་ལས་རིམ་གོ་སྒྲིག་དང་ཆབས་ཅིགསློབ་ཚན་གྱི་རྩ་འཛིན་དང་འཆར་གཞི་གཏན་འབེབས་དངོས་སུ་གནང་མེད་ནའང༌།དགེ་རྒན་ཚོས་སྲོལ་རྒྱུན་གྱི་ལམ་སྲོལ་དང་སློབ་ཕྲུག་གི་དངོས་ཡོད་གནས་བབ་རྨང་གཞིར་བཟུང་སྟེ།བསླབ་གཞི་གྲ་སྒྲིག་གིས་སློབ་ཁྲིད་གནང་ཡོད།